ເຂດໃຕ້ ຊາຮາຣາ ຍັງຖືກ ໂຣກເອດສ໌ ຄຸກຄາມ ຢ່າງໜັກ (ສະໄລດ໌) 
ໃນຂະນະທີ່ປະເທດຕ່າງໆ ສະຫຼອງວັນຕ້ານໂລກເອດສ໌ ເຂດໃຕ້ທະເລຊາຍຊາຮາຣາ ທີ່ໄດ້ຖືກໂຣກ ເອດສ໌ຄຸກຄາມໜັກນັ້ນ ແມ່ນໄດ້ຮັບຄວາມກ້າວໜ້າ ແຕ່ກໍຍັງມີສິ່ງທ້າທາຍຫຼາຍຢ່າງ.
ໃນຂະນະທີ່ບັນດາປະເທດຕ່າງໆ ສະຫລອງວັນຕ້ານໂລກ ເອດສ໌ ຫລື World AIDS Day ຫົວໜ້າຂອງກຸ່ມທີ່ສະໜອງ ທຶນ ແລະສະໜັບສະໜຸນບັນດາອົງການຈັດຕັ້ງໃນປະຊາຄົມ ໃນທະວີບອາຟຣິກກາເວົ້າວ່າ ຄວາມກ້າວໜ້າໃນການຕ້ານ ໂຣກເອດສ໌ ໃນເຂດໃຕ້ທະເລຊາຍຊາຮາຣາ ທີ່ໄດ້ຖືກໂຣກ ເອດສ໌ຄຸກຄາມໜັກນັ້ນ ແມ່ນ “ຫລວງຫລາຍທີ່ສຸດ” ແຕ່ວ່າ ສິ່ງທ້າທາຍທີ່ຍັງຄົງຄ້າງຢູ່ນັ້ນ ແມ່ນ “ເລິກເຊິ່ງແລະກວ້າງໃຫຍ່ ” ທ່ານນາງ Ilana Landsberg-Lewis, ຫົວໜ້າບໍລິຫານມູນນິທິ Stephen Lewis Foundation ເວົ້າວ່າ ອົງການຈັດຕັ້ງພື້ນ ຖານຢູ່ໃນເຂດໃຕ້ທະເລຊາຍຊາຮາຣາໄດ້ ກາຍມາເປັນອົງການ ທີ່ ສະຫລັບຊັບຊ້ອນຫຼາຍຂຶ້ນໃນການຊອກຫາຫົນທາງໃໝ່ ເພື່ອໃຫ້ ຄວາມຊ່ວຍເຫລືອແກ່ຜູ້ໄດ້ຮັບຜົນກະທົບ ຢູ່ໃນບົດໃຫ້ສໍາພາດຕໍ່ວີໂອເອໃນວັນສຸກວານນີ້ ທ່ານນາງ Lewis ເວົ້າວ່າ ບັນຫາຕ່າງໆ ແມ່ນລວມມີຄວາມລັງກຽດ ຂອງສັງຄົມໃນຖືກລະບຸວ່າເປັນໂຣກເອດສ໌ຢູ່ໃນຂົງເຂດແລະ ເງິນທຶນທີ່ຂາດເຂີນໃນການປິ່ນປົວໂຣກດັ່ງກ່າວ ຢູ່ໃນລາຍງານກ່ຽວກັບວັນຕ້ານໂຣກເອດສ໌ຂອງຕົນນັ້ນ ໂຄງການຮ່ວມ ເພື່ອຕ້ານ HIV/ AIDS ຂອງສະຫະປະຊາຊາດ ຫລື UNAIDS ເວົ້າວ່າ ມີການຫລຸດລົງ 50% ໃນຈໍາ ນວນຜູ້ຕິດເຊື້ອ HIV ຢູ່ໃນ 25 ປະເທດ ທີ່ມີ “ລາຍຮັບຕໍ່າແລະປານກາງ” ຊຶ່ງໃນນັ້ນ ຫລາຍກວ່າ ເຄິ່ງນຶ່ງແມ່ນຢູ່ໃນທະວີບອາຟຣິກກາ ອົງການ UNAIDS ຍັງເວົ້າອີກວ່າ ມີຄົນ 34 ລ້ານຄົນໃນທົ່ວໂລກທີ່ຕິດເຊື້ອ HIV ໃນປີ 2011 ທີ່ຜ່ານມາ, ແລະເຂດໃຕ້ທະເລຊາຍຊາຮາຣາ ແມ່ນຂົງເຂດທີ່ມີການຕິດເຊື້ອ ໄວຣັສ ນີ້ຫລາຍທີ່ສຸດ ຊຶ່ງເກືອບວ່າຜູ້ໃຫຍ່ 1 ໃນທຸກ 20 ຄົນໃດ ແມ່ນຕິດເຊື້ອໄວຣັສນີ້ ເຖິງຢ່າງໃດກໍຕາມ, ກຸ່ມດັ່ງກ່າວຍັງເວົ້າວ່າ ຈໍານວນຄົນທີ່ເສຍຊີວິດຍ້ອນໂຣກເອດສ໌ ຢູ່ໃນ ຂົງເຂດດັ່ງກ່າວ ໄດ້ຫລຸດລົງປະມານ 1 ສ່ວນ 3 ຢູ່ໃນໄລຍະ 6 ປີຜ່ານມານີ້ ແລະກໍມີຄົນ ຈໍານວນເພີ້ມຂຶ້ນ ທີ່ໄດ້ຮັບການປິ່ນປົວໂດຍໃຊ້ຢາຕ້ານເຊື້ອໄວຣັສ ອົງການ UNAIDS ຍັງໃຫ້ຄໍາເຫັນອີກວ່າ ບາງປະເທດທີ່ມີການຕິດເຊື້ອ HIV ໃນອັດຕາ ສູງທີ່ສຸດໃນໂລກນັ້ນ ແມ່ນມີອັດຕາຄົນຕິດເຊື້ອໂຣກນີ້ໃໝ່ ຫລຸດລົງຢ່າງຫລວງຫລາຍ ນັບ ແຕ່ປີ 2001 ເປັນຕົ້ນມາ ອົງການດັ່ງກ່າວເວົ້າວ່າ ອັດຕາການຕິດເຊື້ອນີ້ ໄດ້ຫລຸດລົງ 73% ຢູ່ໃນ Malawi, 71% ໃນ Botsawana ແລະ 68% ໃນ Namibia ຢູ່ໃນບົດລາຍງານປີ 2012 ນັ້ນອົງການ UNAIDS ຍັງເວົ້າວ່າ ມີການຫລຸດລົງຢ່າງຫຼວງຫຼາຍຂອງອັດຕາຄົນຕິດເຊື້ອໃໝ່ ຢູ່ໃນ Zambia, Zimbabwe, Africa ໃຕ້ ແລະ Swaziland :